****

**LĪGUMS Nr.** **05-14/23/NFI**

**par iepirkuma “Ceļojumu aģentūru un līdzīgi pakalpojumi pieredzes apmaiņas braucienam uz Norvēģiju” izpildi**

Rīgā, 2016. gada 29. aprīlī

**Biedrība “Latvijas Pašvaldību savienība”,** reģistrācijas nr. 40008020804, adrese - Mazā Pils iela 1, Rīga, LV-1050, turpmāk tekstā Pasūtītājs, tās priekšsēža Andra Jaunsleiņa personā, kurš rīkojas saskaņā ar statūtiem, no vienas puses,

un

**SIA “Latvia Tours”**, reģistrācijas nr. 40103042144, adrese – Aspazijas bulvāris 24 - 10, Rīga, LV-1050, turpmāk tekstā Izpildītājs, tās direktores Ievas Keišas personā, kura rīkojas uz prokūras pamata,

abi kopā saukti Puses un katrs atsevišķi Puse,

pamatojoties uz iepirkuma “Ceļojumu aģentūru un līdzīgi pakalpojumi pieredzes apmaiņas braucienam uz Norvēģiju” rezultātiem, noslēdz šādu līgumu (turpmāk - Līgums):

**1.Līguma priekšmets**

* 1. Pasūtītājs uzdod, un Izpildītājs nodrošina ceļojumu aģentūras pakalpojumus saskaņā ar iepirkuma “Ceļojumu aģentūru un līdzīgi pakalpojumi pieredzes apmaiņas braucienam uz Norvēģiju”, Identifikācijas Nr. LPS/2016/12/NFI, Tehnisko specifikāciju (Līguma pielikums Nr.1.) un Izpildītāja piedāvājumu (Līguma pielikums Nr.2.), turpmāk Līguma tekstā – Pakalpojumi.
	2. Pakalpojumu sniegšanas vieta - Latvijas Pašvaldību savienība, Mazā Pils iela 1, Rīga, LV-1050.

1.3. Līgums tiek finansēts Norvēģijas finanšu instrumenta 2009.-2014. gada perioda programmas projekta “Lietpratīga pārvaldība un Latvijas pašvaldību veiktspējas uzlabošana”, Nr. 4.3-24/NFI/INP-004,(turpmāk tekstā - Projekts) ietvaros.

**2.Līguma summa un norēķinu kārtība**

* 1. Līguma kopējā summa līguma darbības laikā bez pievienotās vērtības nodokļa nepārsniedz EUR **9 999.00** (deviņi tūkstoši deviņi simti deviņdesmit deviņi eiro, 00 centus) bez PVN.
	2. Pasūtītājs atbilstoši vajadzībām var Līguma izpildē grozīt vai precizēt pakalpojuma ietvaros plānoto pasākumu apjomu vai laikus, kā arī nomainīt vai samazināt personu skaitu, kas dodas pieredzes apmaiņas braucienā.
	3. Izpildītāja sniegto pakalpojumu maksimālā cena ir norādītas Līguma 2. pielikumā, un tā Līguma darbības laikā var tikt mainīta atbilstoši Publisko iepirkumu likuma 67.1 panta noteikumiem, ja:

2.3.1. Ja Pasūtītājam nepieciešams atšķirīgs pakalpojumu apjoms no Tehniskajā specifikācijā noteiktā;

2.3.2. Ja Pasūtītājs pakalpojuma norises saskaņošanā tiešo pakalpojumu sniedzēju noteiktajos termiņos nav sniedzis apstiprinājumu piedāvātam variantam, un tādejādi ir mainījusies konkrētā pakalpojuma tiešā pakalpojumu sniedzēja cena;

2.3.3. Pakalpojuma norisē nepieciešami grozījumi ārkārtas neparedzētu apstākļu rezultātā, kas nepieļauj vai izslēdz plānoto pakalpojuma norises kārtību.

* 1. Pakalpojuma apmaksa tiek veikta par faktiski saņemtiem pakalpojumiem. Pasūtītājs pārbauda rēķinā norādītās summas atbilstību Līguma noteikumiem un faktiski saņemtajiem pakalpojumiem un apmaksā to, attiecīgo naudas summu pārskaitot Izpildītājabankas kontā, kas norādīts Izpildītāja rekvizītu daļā, ne vēlāk kā 30 (trīsdesmit) dienu laikā no rēķina saņemšanas dienas.
	2. Pasūtītājs ir tiesīgs ieturēt Izpildītājam saskaņā ar Līguma noteikumiem aprēķinātos līgumsodus no Izpildītājam pienākošies maksājumiem pakalpojuma izpildē.
	3. Izpildītājs izraksta rēķinu par Pakalpojumu, kurā norāda informāciju, pakalpojuma pozīcijas saskaņā ar Pasūtītāja norādēm.
	4. Izpildītājs pēc Pasūtītāja pieprasījuma sniedz pārskatu par Pasūtītāja izmantotajiem ceļojumu aģentūras Pakalpojumiem un izlietotajiem finanšu līdzekļiem.
	5. Gadījumā, ja starp Pasūtītāju un Izpildītāju rodas strīds par sniegto pakalpojumu summu, Pasūtītājs pārskaita Izpildītājampakalpojumu summas daļu, par kuru strīds nepastāv.

**3.Pakalpojumu izpildes kārtība**

* 1. Līguma 3.7. punktā noteiktā Pasūtītāja pilnvarotā persona (turpmāk – Pasūtītāja pilnvarotā persona) saskaņo elektroniski ar Līguma 3.5.1.punktā norādīto Izpildītāja darbinieku (turpmāk - Izpildītāja darbinieks) Pakalpojuma norisi.
	2. Izpildītājs veic Pakalpojuma izpildi atbilstoši iepirkuma tehniskajā specifikācijā norādītajām prasībām attiecībā uz Pakalpojumu sniegšanu, un uz Pasūtītāja pilnvarotās personas e-pasta adresi nosūta Pasūtītājam detalizētu pasūtījuma informāciju, variantus Pakalpojumu sniegšanai, citu būtisku informāciju Pakalpojuma izpildei.
	3. Pasūtītāja pilnvarotā persona iepazīstas ar Izpildītāja sagatavoto detalizēto piedāvājumu Pakalpojuma sniegšanai, un informē Izpildītāju par izvēlēto variantu Pakalpojumu saņemšanai. Izpildītāja darbinieks vienojas ar Pasūtītāja pilnvaroto personu par pakalpojuma izpildes gala variantu.
	4. Ja Pasūtītājs groza vai atsauc pasūtījumu, Izpildītājam ir saistoši Pasūtītāja norādījumi. Ja Izpildītājam jau ir radušies izdevumi pasūtījuma izpildē saskaņā ar iepriekš saskaņoto pasūtījuma izpildes kārtību vai arī tie radīsies sakarā ar Pasūtītāja atsaukumu, Izpildītāja darbinieks nekavējoties informē elektroniski e-pastā Pasūtītāju un saskaņo izdevumu apmēru.
	5. Izpildītājs apņemas:

3.5.1.norīkot Izpildītāja piedāvājumā norādīto/s darbinieku/s Pasūtītājam nepieciešamo Pakalpojumu organizēšanai:

3.5.1.1. Iveta Reiere*, iepirkumu specialiste,* e-pasts: iveta.reiere@latviatours.lv; mob. tālr. +371 26626683; tālrunis 67085092; fakss 67820020;

3.5.1.2. Karina Bezzubova*, korporatīvās apkalpošanas vadītāja,* e-pasts: karina.bezzubova@latviatours.lv ; mob. tālr. +371 26391267; tālrunis +371 67085087; fakss 67820020.

3.5.2. nodrošināt servisa/konsultāciju pieejamību 7 (septiņas) dienas nedēļā 24 (divdesmit četras) stundas diennaktī, nodrošinot Pasūtītāju ar telefona numuru, pa kuru iespējams sazvanīt atbildīgo konsultantu: kontaktālrunis +371 26319925

3.6. Izpildītājs sniedz Pasūtītājam nepieciešamās konsultācijas, informāciju un atbalstu brauciena organizēšanā un izdevīgākā varianta izvēlē.

3.7. Pasūtītājs apņemas norīkot Pasūtītāja pilnvarotu personu Līguma izpildē, kas sagatavo, nosūta un saņem no Izpildītāja visu informāciju, kas saistīta ar Pakalpojumu izpildi- Ligita Pudža*, projekta vadītāja,* e-pasts: ligita.pudza@lps.lv; mob. tālr. +37129297364; tālr. 67508536, fakss 67212241. ­­­­­­­­­­­­­­­­­­­

3.8. Pasūtītājs bez kavēšanās izskata Izpildītāja sagatavotās informācijas un variantus Pakalpojuma izpildē, sniedz Izpildītājam visu nepieciešamo informāciju Pakalpojuma izpildē, kā arī sniedz norādījumus par rēķinā iekļaujamo informāciju.

3.9. Puses nekavējoties informē viena otru par ceļojuma vai pasākumu atcelšanu vai datuma maiņu, vai personu skaitu vai slimību, uz aviobiļetes norādītās personas maiņu, kā arī citiem šķēršļiem un apstākļiem, kas saistīti ar Pakalpojuma izpildes organizēšanu vai kavē pasūtījuma izpildi.

**4.Konfidencialitāte**

4.1. Visi pasūtījumi un tajos iekļautie pakalpojumi ir konfidenciāli. Izpildītājs nedrīkst izpaust nekāda veida finansiālu, personisku vai citu informāciju trešajām personām, kā arī tam nekavējoties jāinformē Pasūtītājs par trešo personu mēģinājumiem iegūt šādu informāciju no Izpildītāja. Izpildītājam jānodrošina visas dokumentācijas par Pasūtītāja veiktajiem Pasūtījumiem un to izpildes gaitu saglabāšana un nepieejamība trešajām personām.

4.2. Puses apņemas neizpaust finansiālu un citu informāciju, kas tām kļuvusi zināma Līguma izpildes rezultātā. Šādas informācijas izpaušana trešajām personām vai publicēšana ir atļauta tikai Pusēm savstarpēji rakstiski vienojoties vai normatīvajos aktos paredzētajos gadījumos.

**5.Nepārvarama vara un pušu atbildība**

5.1. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, streiki un citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

5.2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

5.3. Ja līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības ilgāk kā vienu nedēļu, tad katra no Pusēm ir tiesīga atteikties no turpmākas līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.

5.4. Ja Izpildītājs kavē kādu no Pakalpojumu pasūtījumu izpildes termiņiem, Pasūtītājs ir tiesīgs prasīt, lai Izpildītājs maksā līgumsodu 0,1% (nulle, komats, viens procents) apmērā no kavētā Pakalpojuma summas par katru kavēto Pakalpojumu izpildi, bet ne vairāk kā 10% (desmit procenti) no kavētā Pakalpojuma summas.

5.5. Ja Pasūtītājs kavē apmaksas termiņu, Izpildītājs ir tiesīgs prasīt, lai Pasūtītājs maksā Izpildītājam līgumsodu 0,1% (nulle, komats, viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavētā maksājuma summas.

5.6. Līgumsoda samaksa nokavējuma gadījumā neatbrīvo Puses no Līguma saistību pilnīgas izpildes.

5.7.Puse atlīdzina otrai Pusei zaudējumus, kuri tai radušies sakarā ar Līgumā noteiktu vienas Puses pienākuma pārkāpumu, nepienācīgu izpildi vai neizpildi, tai skaitā, ja zaudējumi ir radīti sakarā ar Līgumā noteikto paziņošanas pienākumu nepildīšanu. Puses vienojas, ka jebkurā gadījumā Līguma izpildes laikā radītā atrautā (negūtā) peļņa nevienai no Pusēm netiek atlīdzināta, kā arī samaksātās līgumsoda summas netiek ieskaitītas nodarīto zaudējumu summās.

**6.Strīdu izšķiršanas un līguma izbeigšanas kārtība**

6.1.Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

6.2. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

**7.Citi noteikumi**

* 1. Līgums var tikt grozīts vai izbeigts Pusēm savstarpēji vienojoties, ievērojot Publisko iepirkumu likuma 671.panta noteikumus. Vienošanās tiek noformēta rakstveidā. Visi Līguma grozījumi un papildinājumi stājas spēkā tikai pēc to noformēšanas rakstiski un abpusējas parakstīšanas, un tiek pievienoti Līgumam kā neatņemamas sastāvdaļas.
	2. Juridiskās adreses, norēķinu rekvizītu, kontaktpersonu u.c. Līguma izpildei nepieciešanu datu maiņas gadījumā Pušu pienākums ir 3 (trīs) darba dienu laikā paziņot par to otrai Pusei.
	3. Līgums sastādīts uz 4 (četrām) lapām ar 2 pielikumiem un parakstīts divos eksemplāros, abiem eksemplāriem ir vienāds juridisks spēks; katra Puse saņem vienu Līguma eksemplāru.

**8.Līguma pielikumi**

* 1. pielikums „Tehniskā specifikācija” uz 1 (divām) lpp.
	2. pielikums „Izpildītāja piedāvājums” uz 12 (divpadsmit) lpp.

**9.Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs** |
| *Nosaukums:* Biedrība “Latvijas Pašvaldību savienība”*Adrese:* Mazā Pils iela 1, Rīga, LV-1050*Elektroniskā pasta adrese:* *lps@lps.lv**Nodokļu maksātāja Nr.* 40008020804 *Bankas nosaukums:* SEB Banka*Bankas kods:* UNLALV2X*Norēķinu konts:* LV20UNLA0050021628484 | *Nosaukums:* SIA “Latvia Tours”*Adrese:* Aspazijas bulvāris 24 - 10, Rīga, LV-1050*Elektroniskā pasta adrese:* [*www.latviatours.lv*](http://www.latviatours.lv)*Nodokļu maksātāja Nr.:* 40103042144*Bankas nosaukums:* A/S Swedbank*Bankas kods:* HABALV22 *Norēķinu konts:* LV62HABA0551012464662 |
| */paraksts/**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Priekšsēdis Andris Jaunsleinis | /paraksts/\_\_\_\_\_\_\_\_\_\_\_\_\_\_\_Direktore Ieva Keiša |

**Pielikums Nr.1**

29.04.2016. LĪGUMAM Nr. 05-14/23/NFI

Tehniskā specifikācija

“Ceļojumu aģentūru un līdzīgi pakalpojumi pieredzes apmaiņas braucienam uz Norvēģiju”

Iepirkuma identifikācijas Nr. LPS/2016/12/NFI

**1.Pasūtītājs –** Biedrība „Latvijas Pašvaldību savienība”, Mazā Pils iela 1, Rīga, LV-1050

**2.Iepirkuma mērķis –** padziļināti iepazīties ar Norvēģijas pieredzi patvēruma meklētāju uzņemšanā un integrācijā, īpašu uzmanību pievēršot pašvaldību lomai, atbildībai un sadarbībai ar valsts un nevalstiskā sektora partneriem sekmīgas integrācijas nodrošināšanai.

**3.Iepirkuma priekšmets** – Ceļojumu aģentūru pakalpojumi pieredzes apmaiņas brauciena uz Norvēģiju 2016.gada maija mēnesī 7 personām norises nodrošināšanai

**4.Plānotā pieredzes brauciena norise**

**2016.gada 9.maijā no Rīgas uz Oslo**

Ierašanās Oslo 9.05.2016.ne vēlāk kā plkst.12:00

Tikšanās Oslo norvēģu valsts un pašvaldību iestādēs dažādās vietās ~ 3-4 stundas un lietišķas pusdienas 7 personām

Pārbraukšana uz Gjøvik pilsētu no Oslo ar pretendenta piedāvāto transporta veidu

Ierašanās Gjøvik pilsētā un viesnīcā, vakariņas 7 personām

Darbinieki paliek Gjøvik pilsētā laikā no ierašanās 9.05.2016. vakarā līdz 12.05.2016.rītam

10.05., 11.05. un 12.05.tikšanās dažādās Gjøvik pilsētas vietās, 3 lietišķas pusdienas un vakariņas 10.05.un 11.05.

Darbiniekiem nepieciešams nomāt autotransportu ar vadītāju 9-10 personu pārvadāšanai katru dienu ne mazāk kā 4 stundas - 10.05.-11.05.2016.

Darbiniekiem nepieciešama semināra telpu noma 11.05.2016. ~ 12 personām sanāksmei 2-3 stundas

**12.05.2016.darbinieki atgriežas no Gjøvik uz Rīgu.**

**5.Pretendentam jānodrošina:**

Lidmašīnas biļetes 7 personām

Ceļojumu apdrošināšana 7 personām

Vietējais transports maršrutā Oslo- Gjøvik - Oslo 7 personām

Viesnīca 7 personām- vienvietīgi numuriņi ar brokastīm 3 naktis

Ēdienreizes 7 personām - 4 pusdienas un 3 vakariņas

Telpu noma vienas sanāksmes organizēšanai 11.05.2016.~ 12 personām.

**6.Prasības pakalpojuma izpildē**

6.1. Pakalpojumu izpildē Izpildītājs nodrošina darbiniekus, kuri spēj nodrošināt kvalitatīvu pakalpojumu izpildi un atbalstu Pasūtītājam arī ārpus Izpildītāja biroja darba laika, ja nepieciešams.

6.2. Izpildītājs nodrošina savlaicīgu ceļojuma dokumentu piegādi (elektroniski un/vai, ja elektroniski nav iespējams, ar kurjera starpniecību), kas attiecas uz iepirkuma priekšmetu (aviobiļetes, apdrošināšanas polises, rezervācijas apstiprinājums, viesnīcu vaučerus, un citus dokumentus saskaņā ar Pasūtītāja pasūtījumu) uz adresi Mazā Pils iela1, Rīga, LV-1050, darba dienās no 9:00 līdz 18:00 vai citā Pušu saskaņotā vietā un laikā, tai skaitā citās valstīs, ne vēlāk kā 1 (vienu) darba dienu pirms biļetē norādītā izlidošanas/izbraukšanas datuma, operatīvos gadījumos piegāde Latvijā – stundas laikā, ja Pasūtītājs un Izpildītājs nebūs vienojušies par citu termiņu.

6.3.Izpildītājam laikus jāinformē Pasūtītājs par lidojumu grafiku izmaiņām, atceltiem reisiem, streikiem u.c. apstākļiem, kas var ietekmēt Pasūtītāja plānotā ceļojuma īstenošanu, un nepieciešamības gadījumā palīdz pārplānot braucienu.

6.4. Izpildītājs nodrošina biļešu maiņas, pasažiera vārda un/vai uzvārda maiņas, biļešu izpirkšanas, anulēšanas un nodošanas iespējas pirms un pēc biļešu izdrukāšanas atbilstoši tiešo pakalpojumu sniedzēju noteikumiem (ja tajos šādas iespējas ir paredzētas). Ceļojuma atcelšanas gadījumā ir jāparedz iespēja atmaksāt Pasūtītāja samaksāto naudu atbilstoši tiešo pakalpojumu sniedzēju noteikumiem (ja tajos šādas iespējas ir paredzētas).

6.5.**Aviobiļetes** 7 personām jānodrošina lidošanai ekonomiskajā klasē.

Izņēmuma gadījumā, ja nav iespējams piedāvāt lidojumus galamērķa sasniegšanai vienā biļetē vai arī cena ir nesamērīgi augsta, tad galamērķa sasniegšanai tiek piedāvātas divas nesaistītas aviobiļetes, tomēr šajos gadījumos lidojumu starplaikam jābūt pietiekamam (ne mazāk kā 2 stundas), kā arī jāizvēlas tranzītvalstis, kurām nav nepieciešama papildus vīza vai lidostas maiņa.

6.4. Aviobiļetēm ir jābūt maināmām un atceļamām (jāpievieno piedāvāto aviobiļešu maiņas un atcelšanas noteikumi).

6.5. Katram no brauciena 7 dalībniekiem ir 1 (viena) nododamā/reģistrējamā bagāža (jāpievieno bagāžas pārvadāšanas noteikumi).

6.7. Izpildītājs nodrošina **ceļojuma apdrošināšanas polises** 7 personām. Jānodrošina kā minimums šādu risku apdrošināšana:

1. Medicīniskie izdevumi, medicīniskā transportēšana un repatriācijas izdevumi saslimšanas un nāves gadījumā ar apdrošinājuma summu vismaz EUR 70 000;
2. Nelaimes gadījumi (invaliditāte un nāve) ar apdrošinājuma summu vismaz EUR 10 000;
3. Bagāžas apdrošināšana: nozaudēšana, zādzība, aizkavēšanās, sabojāšanās;
4. Ceļojuma anulācija;
5. Civiltiesiskā atbildība ar apdrošinājuma summu vismaz EUR 10 000;
6. Lidojuma aizkavēšanās, atcelšana, vietas atteikums.

Pasūtītāja pašrisks visos gadījumos – 0%.

6.8. Izpildītājam jāpiedāvā 7 personu izmitināšana 3 naktis **viesnīcā Gjøvikā**, kuras kategorija nav zemāka par trešo kategoriju atbilstoši Latvijas valsts standartam LVS 200-1+A1:2004 vai ekvivalentam citā standartizācijas sistēmā, un kas atrodas iespējami tuvu adresei: Gjøvik, Kauffeldts plass 1; 2815.

6.9. Viesnīcā jānodrošina 7 personām vienvietīgi numuri, cenā iekļautas brokastis.

6.10. Viesnīcas izmaksas nedrīkst pārsniegt 2010.gada 12.oktobra Ministru kabineta noteikumos Nr. 969 “Kārtība, kādā atlīdzināmi ar komandējumiem saistītie izdevumi” noteiktās normas. Viesnīcas izmaksām jāpievieno arī pilsētas nodokļa izmaksas /*city tax*/, ja attiecināms.

Viesnīcā jābūt pieejamam WiFi internetam bez papildus samaksas.

6.11. Viesnīcas rezervācijai jābūt atceļamai (jāpievieno viesnīcas rezervācijas atcelšanas noteikumi).

6.12.Jānodrošina **vietējais transports** 7 personām maršrutā Oslo- Gjøvik- Oslo (9.05.2016. un 12.05.2016.).

6.13.Jānodrošina **autotransporta ar vadītāju noma** 7 personu pārvadāšanai:

 1) Oslo 9.05.2016. nokļūšanai no lidostas uz tikšanās vietām, pusdienām un uz pretendenta piedāvāto transportu nokļūšanai uz Gjøvik, ja attiecināms;

 2) 10.-12.05.2016. Gjøvik katru dienu nokļūšanai no viesnīcas uz tikšanās vietām, ēdienreizēm un uz pretendenta piedāvāto transportu nokļūšanai uz Oslo, ja attiecināms.

6.14. Jānodrošina 7 personām **ēdināšanas pakalpojumi**: 4 pusdienas (vienas Oslo un 3 Gjøvik) un 3 vakariņas (Gjøvik).

6.15.Jānodrošina **semināra telpu noma** vienai sanāksmei ~ 2-3 stundas Gjøvik ~ 12 personām, 2016.gada 11. maijā.

**Pielikums Nr.2**

29.04.2016. LĪGUMAM Nr. 05-14/23/NFI

**Izpildītāja – Sabiedrības ar ierobežotu atbildību**

 **“Latvia Tours”**

**PIEDĀVĀJUMS**

**Iepirkumam “Ceļojumu aģentūru un līdzīgi pakalpojumi pieredzes apmaiņas braucienam uz Norvēģiju”**

Identifikācijas Nr. LPS/2016/12/NFI